CELEX: 32005D0012(02)
Language: lv
Date: 2005-07-08 00:00:00
Title: 2005/832/EK: Eiropas Centrālās bankas Lēmums ( 2005. gada 17. novembris ), ar ko groza Lēmumu ECB/2002/11 par Eiropas Centrālās bankas gada pārskatiem  (ECB/2005/12)

26.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 311/43
            
         
      EIROPAS CENTRĀLĀS BANKAS LĒMUMS
   
   (2005. gada 17. novembris),
   ar ko groza Lēmumu ECB/2002/11 par Eiropas Centrālās bankas gada pārskatiem
   (ECB/2005/12)
   (2005/832/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas statūtus, un jo īpaši to 26.2. pantu,
   tā kā:
   
               (1)
            
            
               Ņemot vērā tās veiktās darbības, Eiropas Centrālajai bankai (ECB) jābūt pienācīgi nodrošinātai pret valūtas kursu, procentu likmju un zelta cenas riskiem. ECB Padome var veidot uzkrājumu šādiem riskiem ECB bilancē.
            
         
               (2)
            
            
               Lēmuma ECB/2005/11 par Eiropas Centrālās bankas ienākuma no apgrozībā esošajām euro banknotēm sadali iesaistīto dalībvalstu centrālajām bankām (1) 3. panta 2. punkts nosaka, ka ECB Padome pirms finanšu gada beigām var lemt par ECB ienākuma no apgrozībā esošajām euro banknotēm vai tā daļas ieskaitīšanu valūtu kursa, procentu likmju un zelta cenas risku uzkrājumā,
            
         IR PIEŅĒMUSI ŠO LĒMUMU.
   1. pants
   Lēmuma ECB/2002/11 (2) II nodaļā iekļauj šādu 6.a pantu:
   
      “6.a pants
      Valūtu kursa, procentu likmju un zelta cenas risku uzkrājums
      Ņemot vērā ECB veiktās darbības, ECB Padome var veidot valūtu kursa, procentu likmju un zelta cenas risku uzkrājumu ECB bilancē. ECB Padome lemj par uzkrājuma apjomu un izmantojumu, balstoties uz pamatotiem ECB risku aprēķiniem.”
   
   2. pants
   Nobeiguma noteikumi
   Šis lēmums stājas spēkā dienā pēc tā pieņemšanas.
   
      Frankfurtē pie Mainas, 2005. gada 17. novembrī
      
         
            ECB priekšsēdētājs —
         
         Jean-Claude TRICHET
         
      
   
   
      (1)  Skatīt šā Oficiālā Vēstneša 41 lpp.
   
      (2)  OV L 58, 3.3.2003., 38. lpp.